**ZA OBJAVO 21. MARCA 2023 OB 13.00H**

**Ford in Lexie Alford z združenimi močmi in v povsem električnem Explorerju po sledeh zgodovinskega potovanja okoli sveta**

* Ford se je povezal z Lexie Alford, najmlajšo osebo, ki je obiskala vse države sveta – z novim povsem električnim Fordom Exploretjem se odpravlja na potovanje okoli zemeljske oble
* Lexie, ki jo milijoni na spletu poznajo pod imenom Lexie Limitless (Lexie brez meja), je navdihnila druga rekorderka: Aloha Wanderwell je v dvajsetih letih prejšnjega stoletja z avtomobilom Ford Model T obkrožila svet
* Ford je danes predstavil novega povsem električnega Explorerja, ki bo s popolno opremo družine po vsej Evropi popeljal na pot pustolovščin

**Köln, 21. marca 2023** – Pred sto leti je zdaj že kultni pionir pustolovščin zavrgel kalup in na novo opredelil možnosti za raziskovalce.

Aloha Wanderwell je v letih od 1922 do 1927 postala prva ženska, ki je z avtomobilom obkrožila svet in prepotovala 43 držav. Delno jo je sponzorirala družba Ford Motor Company, [rekord pa je dosegla](https://www.guinnessworldrecords.de/world-records/428863-first-drive-around-the-world-female) s Fordovim modelom T – avtomobilom, ki je svet postavil na kolesa.

Zdaj, ko Ford pospešeno uresničuje svoje poslanstvo z vodilno vlogo v revoluciji električnih vozil, je združil moči z znano pustolovsko popotnico Lexie Alford, ki jo na spletu marsikdo pozna kot Lexie Limitless oziroma Lexi brez meja. Z ambicioznim potovanjem okoli sveta v novem povsem električnem Fordu Explorerju bo nadaljevala zapuščino Aloha Wanderwell in postavila novo opredelitev raziskovanj.

Lexie se bo letos odpravila okoli sveta, na svoji poti pa bo premagovala izzive, spoznavala ljudi iz različnih kultur in obiskovala kraje izjemne lepote, pri tem pa ji bo – brez emisij izpušnih plinov – pomagal Ford Explorer.

“Z navdušenjem bomo spremljali, kaj vse zmoreta naš novi povsem električni Explorer in Lexie Alford na tej odpravi, ki jo je navdihnilo prelomno potovanje Alohe Wanderwell,” je dejal Martin Sander, generalni direktor družbe Ford Model e v Evropi. “Pred leti smo bili del Alohinega potovanja in vse od takrat ljudem pomagamo pri ambicioznih pustolovščinah – komaj čakamo, da vidimo, kakšen zagon bo naša električna prihodnost dala temu uporniškemu duhu.”

Lexie je postavila svetovni rekord, saj je najmlajša oseba, ki je do 21. leta starosti obiskala vse države sveta. Zdaj še naprej raziskuje planet in odstira bisere sveta, hkrati pa spodbuja druge, da storijo enako. Lexie je na čelu novega roda raziskovalcev z brezkompromisno radovednostjo, ki jih žene enako uporniška drža kot Aloho Wanderwell.

Tako kot je Ford v dvajsetih letih prejšnjega stoletja podpiral Wanderwellovo, avtomobilski proizvajalec sodeluje z Lexie Alford na tem potovanju v 21. stoletju, da bi proslavil sodobnega raziskovalca s strastjo do trajnostnega potovanja in obenem pokazal, kaj vse je dejansko možno doseči z električnim vozilom.

“Zgodba Alohe Wanderwell je še posebej navdihujoča za popotnice, a obenem spodbuja vse, da premaknemo svoje meje in raziskujemo nove kraje,” je povedala Lexie Alford. “Navdušena sem, da bom lahko vozila po sledeh pnevmatik legendarne pionirke in hkrati pokazala, kakšna je lahko električna prihodnost kopenskih potovanj. Na poti bo veliko ovir in izzivov, a to je del zabave na potovanju, vse skupaj pa bom dokumentirala na spletu!”

Futuristični novi Explorer, ki je danes [dočakal svetovno premiero](https://ford.to/ExploringReinventedLive), nemško inženirstvo združuje s presenetljivim ameriškim slogom ter prekipeva od pametnih tehnologij in dovršenih zamisli, ki voznikom in potnikom pomagajo ohranjati povezavo in udobje na njihovih pustolovščinah. Funkcije vključujejo izjemno velik premični zaslon na dotik, ki lahko skriva predal, ogromno prostora za shranjevanje v sprednjem delu in najsodobnejšo povezljivost, ki se brezžično poveže s pametnimi telefoni. Vse to dopolnjujejo električni pogonski sklopi, ki jih je možno napolniti od 10 do 80 odstotkov v samo 25 minutah.1

**Po Alohinih stopinjah**

Aloha Wanderwell je bila raziskovalka, filmska ustvarjalka, žena in mati. Svojo pot okoli sveta je začela, ko je bila stara šestnajst let in je obiskala kraje, ki jih dotlej ni videl še noben zahodnjak ali zahodnjakinja.

Wanderwellova je za volan sedla v Nici v Franciji, svoje drzno potovanje pa je na poti domov zaključila na krovu ladje, ki je izplula iz pristanišča Kilindini v Mombasi v Keniji. Med potovanjem se je morala prilagajati zahtevnim okoliščinam: kerozin je nadomestil bencin, bananin ‘pire’ pa so uporabljali kot mazivo za gibljive dele vozila.

Lexiejine dogodivščine boste lahko v drugi polovici letošnjega leta spremljali na naslovih <https://twitter.com/FordNewsEurope>, <https://www.instagram.com/fordnewseurope/> in <https://www.youtube.com/fordnewseurope>.

# # #

1 Čas polnjenja temelji na računalniških simulacijah proizvajalca. Stopnja polnjenja se zmanjšuje, ko je baterija skoraj povsem napolnjena. Glede na čase polnjenja v konicah in stanje napolnjenosti baterije se lahko individualni rezultati razlikujejo.

Uradno homologiran doseg vožnje bo objavljen pred začetkom prodaje vozila.

***O družbi Ford Motor Company***

*Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan, ki si prizadeva pomagati graditi boljši svet, v katerem se lahko vsak človek svobodno giblje in uresničuje svoje sanje. Načrt družbe Ford+ za rast in ustvarjanje vrednosti združuje obstoječe prednosti, nove zmožnosti in stalne odnose s strankami, da bi obogatili izkušnje teh strank in poglobili njihovo zvestobo. Ford razvija, proizvaja in trži inovativne, nadvse priljubljene poltovornjake, športne terence, gospodarska in osebna vozila ter razkošne modele vozil Lincoln, vse to pa dopolnjuje s povezanimi storitvami. Podjetje je v ta namen ustanovilo tri na uporabnike osredotočene poslovne segmente: Ford Blue, ki razvija legendarna vozila z motorji z notranjim zgorevanjem in hibridna vozila, Ford Model e, ki orje ledino z razvojem revolucionarnih električnih vozil in vgrajene programske opreme za stalno navzoče digitalne izkušnje za vse stranke in Ford Pro, ki komercialnim strankam pomaga preoblikovati in razširiti svoja podjetja z vozili in storitvami, prilagojenimi njihovim zahtevam. Poleg tega si Ford prizadeva za rešitve na področju mobilnosti v okviru programa Ford Next in zagotavlja finančne storitve prek podjetja Ford Motor Credit Company. V družbi Ford je po vsem svetu zaposlenih približno 173.000 ljudi. Za več informacij o Fordu in Fordovih izdelkih ter storitvah družbe Ford Motor Credit Company obiščite spletno stran corporate.ford.com.*

***Ford****, globalna ameriška blagovna znamka, ki je že več kot 100 let vtkana v tkanino Evrope, si prizadeva za svobodo gibanja, ki gre z roko v roki s skrbjo za planet in drug za drugega. Družba s svojim načrtom Ford+ s poslovnimi enotami Model e, Ford Pro in Ford Blue pospešuje evropsko preobrazbo v popolnoma električno in ogljično nevtralno prihodnost do leta 2035. Družba vodi z novimi drznimi električnimi vozili, ki so zasnovana z mislijo na evropske voznike, in z inovacijami na področju storitev, ki pomagajo ljudem pri povezovanju, razvoju skupnosti in uspehu podjetij. Prodaja in servisiranje Fordovih vozil sta zagotovljena na 50 posameznih evropskih trgih, poslovanje pa vključuje tudi družbo Ford Motor Credit Company, oddelek za podporo strankam (Ford Customer Service Division) in 14 proizvodnih obratov (osem v popolni lasti in šest nekonsolidiranih obratov skupnih podjetij) s štirimi centri v Kölnu v Nemčiji, Valencii v Španiji ter v naših skupnih podjetjih v Craiovi v Romuniji in Kocaeliju v Turčiji. Ford zaposluje približno 34.000 ljudi v svojih obratih v popolni lasti in konsolidiranih skupnih podjetjih ter približno 54.000 ljudi, če upoštevamo nekonsolidirana podjetja po Evropi. Več informacij o podjetju, njegovih izdelkih in storitvah družbe Ford Credit lahko preberete na spletni strani corporate.ford.com.*

|  |  |  |
| --- | --- | --- |
| **Stik:** | Katja Hvala |  |
|  | Summit motors Ljubljana |  |
|  | +3861 25 25 116 |  |
|  | [katja.hvala@summitmotors.si](mailto:katja.hvala@summitmotors.si) |  |